CELEX: 62015TA0339
Language: hr
Date: 2018-04-16 00:00:00
Title: Predmet T- T-339/15 do T-343/15: Presuda Općeg suda od 16. travnja 2018. – Polski Koncern Naftowy Orlen protiv EUIPO-a (Oblik benzinske crpke) („Žig Europske unije — Prijava trodimenzionalnih žigova Europske unije — Oblik benzinske crpke — Apsolutni razlog za odbijanje — Razlikovni karakter — Članak 65. stavak 4. Uredbe (EZ) br. 207/2009 (koji je postao članak 72. stavak 4. Uredbe (EU) 2017/1001) — Akti kojima su u cijelosti ispunjeni tužiteljevi zahtjevi — Odluka žalbenog vijeća o vraćanju — Obvezujuća narav obrazloženja odluke o vraćanju — Dopuštenost — Obveza obrazlaganja”)

4.6.2018   
            
            
               HR
            
            
               Službeni list Europske unije
            
            
               C 190/22
            
         Presuda Općeg suda od 16. travnja 2018. – Polski Koncern Naftowy Orlen protiv EUIPO-a (Oblik benzinske crpke)
   (Predmet T- T-339/15 do T-343/15) (1)
   
   ((„Žig Europske unije - Prijava trodimenzionalnih žigova Europske unije - Oblik benzinske crpke - Apsolutni razlog za odbijanje - Razlikovni karakter - Članak 65. stavak 4. Uredbe (EZ) br. 207/2009 (koji je postao članak 72. stavak 4. Uredbe (EU) 2017/1001) - Akti kojima su u cijelosti ispunjeni tužiteljevi zahtjevi - Odluka žalbenog vijeća o vraćanju - Obvezujuća narav obrazloženja odluke o vraćanju - Dopuštenost - Obveza obrazlaganja”))
   (2018/C 190/40)
   Jezik postupka: poljski
   
      Stranke
   
   
      Tužitelj: Polski Koncern Naftowy Orlen SA (Płock, Poljska) (zastupnici: M. Siciarek, J. Rasiewicz i M. Kaczmarska, odvjetnici)
   
      Tuženik: Ured Europske unije za intelektualno vlasništvo (zastupnici: A. Folliard-Monguiral i E. Sliwinska, agenti)
   
      Predmet
   
   Pet tužbi podnesenih protiv odluka petog žalbenog vijeća EUIPO-a od 2. travnja 2015. (predmeti R 2245/2014-5, R 2247/2014-5, R 2248/2014-5, R 2249/2014-5 i R 2250/2014-5), koje se odnose na prijave za registraciju trodimenzionalnih znakova koji se sastoje od oblika benzinske crpke kao žigova Europske unije.
   
      Izreka
   
   
               1.
            
            
               Predmeti T-339/15 do T-343/15 spajaju se u svrhu donošenja presude.
            
         
               2.
            
            
               Tužbe se odbacuju kao nedopuštene za proizvode i usluge koji nisu dio uobičajenog asortimana benzinskih crpki (zrakoplovno gorivo, naftni koks, ksileni i veleprodaja goriva).
            
         
               3.
            
            
               Odluke petog žalbenog vijeća Ureda Europske unije za intelektualno vlasništvo (EUIPO) od 2. travnja 2015. (predmeti R 2245/2014-5, R 2247/2014-5, R 2248/2014-5, R 2249/2014-5 i R 2250/2014-5) poništavaju se za proizvode i usluge koji se razlikuju od onih proizvoda i usluga koji nisu dio uobičajenog asortimana benzinskih crpki (zrakoplovno gorivo, naftni koks, ksileni i veleprodaja goriva) i koje obuhvaćaju prijavljeni žigovi.
            
         
               4.
            
            
               EUIPO-u se nalaže snošenje vlastitih i četiri petine troškova društva Polski Koncern Naftowy Orlen SA, koji će snositi petinu vlastitih troškova.
            
         
      (1)  SL C 279, 24. 8. 2015.